હિંમતનગરના બી ડિવીઝન પોલીસ મથકની સામે અને પોસ્ટ ઓફિસની બાજુમાં આવેલી ઈન્ડિયન રેડક્રોસ સોસાયટીને સરકારે પાંચ દાયકા અગાઉ આપેલી જમીન પૈકી ર૪૦.૭૦ ચો. મી. જમીનમાં બાંધકામ કરી દેવાયેલી પાંચ દુકાનોનો વાણિજય ઉપયોગ થતો હોવાની ફરીયાદના આધારે સરકારે તે જમીન અને દુકાનોને સરકાર હસ્તક કરી દેવા હુકમ કર્યો છે, એટલું જ નહીં પાંચેય દુકાનો પાસેથી વસુલ કરવામાં આવેલ ભાડાની રકમ પણ સરકારમાં જમા કરાવી દેવા જણાવ્યુ છે.